Zoologie. De Rhinocerote tichorhino. 213 
ditate aequalem vel plus minusve aequalem inveni, quae quidem ratio ex 
parte tantum e substantiae lateribus resectae defertu derivari potest, sed 
plerumque pro formatione naturali et normali statuenda esse videtur. 
Singulorum fragmentorum superficies fibris corneis eminentibus et ex 
parte solutis inaequaliter elevato-striatae vel adeo asperae fibrisque vario 
modo revolutis hirsutae conspiciuntur.  Facies laterales singulis intervallis 
rugas seu eminentias transversas, subcirculares, invicem subparallelas sae- 
pissime offerunt, ita ut cornuum fragmenta, sicuti Pallasius jam obser- 
vavit, quasi articulata appareant (cf. Tabulas). Rugae inferiores seu basales 
magis invicem approximatae, breviores et ab anteriore margine ad posteriorem 
latiores observantur reliquis, quae versus cornuum fragmentorum apicem 
sensim sensimque latiores, sed breviores conspiciuntur.  Ipsae vero eminen- 
tiae seu rugae transversales non in omnium cornuum singulis locis aeque 
distincte animadvertuntur, sed in cornubus. quibusdam locis fere evanes- 
cunt, sicuti nominatim in cornu parvo (Tab. IX, fig. 3). Eminentiarum seu 
rugarum originem hoc modo explicandam esse putarem. In sectione substan- 
tiae corneae fibrae singulis intervallis restiterunt et eminentiam formarunt 
sub qua fibrae inter ipsam et eminentiam proximam resectae inveniuntur. 
Haud raro vero, nominatim in cornubus duobus majoribus (Tab. IX et X 
Jig. 1), fibrae inter eminentias conspicuae non invicem substantia arcte 
coalitae sunt, sed inter se et a subjacentibus solutae et distantes sursum 
curvantur. Quo fit, ut inter eminentias articulatas supra descriptas aliae 
efficiantur e fibris solutis sursum curvatis compositae. 
In universum autem facies cornuum fragmentorum articulata a fibrarum 
decursu derivanda mihi videtur. Accuratius enim cornuum fragmenta nostra 
considerans fibras corneas non rectas et exacte perpendiculares, sed singulis 
intervallis constanter flexuosas reperio, quod in cornuum nostrorum ma]o- 
rum uno luculenter observatur. Sin tgitur in removendo cornuum strato 
externo loci illi, quibus fibrae extrorsum flexuosae sunt, denudantur ruga- 
